Държавен вестник, бр. 119, 2002 г., стр. 53

Б Р О Й  119
Д Ъ Р Ж А В Е Н   В Е С Т Н И К
С Т Р .  53
НАРЕДБА № 15
от 12 декември 2002 г.
за контрол върху сделките с безналични
държавни ценни книжа
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се регламентират ос-
новните цели, редът и начинът за извършване
на контрол върху сделките с безналични дър-
жавни ценни книжа, наричани по-нататък
“ДЦК”.
Чл. 2. Контролът върху сделките с ДЦК има
за цел да осигури спазване разпоредбите на За-
кона за държавния дълг, Наредба № 5 от 2002 г.
за реда и условията за придобиване, изплащане
и търговия с ДЦК,  критериите за оценка и из-
бор на първични дилъри на ДЦК (наричани по-
нататък “критериите”) и издадените съвмест-
ни указания на министъра на финансите и упра-
вителя на БНБ.
Чл. 3. Контролът върху сделките с ДЦК е
насочен към осигуряване на справедлив,  ефек-
тивен и прозрачен пазар на ДЦК, защита инте-
ресите на инвеститорите и свеждане до мини-
мум на рисковете в системите за регистрация
на ДЦК в съответствие с препоръките, разра-
ботени и приети от международната организа-
ция IOSCO (International Organization of Securities
Commissions).
Г л а в а  в т о р а
ОРГАНИЗАЦИЯ И ОБХВАТ НА КОНТРОЛА
Чл. 4. (1) Контролът върху сделките с ДЦК
включва:
1. избора на първични дилъри на ДЦК;
2. контрола за спазване изпълнението на кри-
териите от първичните дилъри на ДЦК след
техния избор;
3. контрола върху системите за регистрация
на сделките с ДЦК в БНБ и първичните дилъри.
(2) Във връзка с осъществяване на контрола
по ал. 1 Министерството на финансите и БНБ
организират създаването и поддържането на
електронен регистър за съхранение на инфор-
мацията.
Чл. 5. (1) Изборът на първични дилъри на
ДЦК се осъществява от комисия, която се със-
тои от 8 членове. Председателят и двама от
членовете на комисията се избират от минис-
търа на финансите, зам.-председателят и трима
от членовете на комисията—от управителя на
БНБ, и един от членовете—от председателя на
Държавната комисия по ценни книжа.
(2) Комисията заседава най-малко два пъти
годишно и избира първичните дилъри на ДЦК
за срок до шест месеца.
(3) Изборът на първични дилъри се извърш-
ва въз основа на предварително обявени крите-
рии, утвърдени от министъра на финансите и
управителя на БНБ.
(4) Кандидатът за първичен дилър подава
заявление, в което изразява своето желание да
бъде първичен дилър на ДЦК и декларира, че
отговаря на критериите и се задължава да ги
изпълнява в периода след избора и да спазва
разпоредбите на тази наредба и Наредба № 5 от
2002 г. за реда и условията за придобиване, из-
плащане и търговия с ДЦК. Заявлението се
подписва от лицата, представляващи кандида-
та за първичен дилър на ДЦК.
(5) Към заявлението се прилага Тарифата за
таксите и комисионите, прилагани при сделки-
те с ДЦК и удостоверението за актуално състо-
яние, издадено от съда по регистрацията на
дружеството.
(6) Оценката на кандидатите на първични
дилъри на ДЦК се извършва въз основа на пис-
мена информация на БНБ, Държавната коми-
сия по ценни книжа и проверки на място.
(7) Решенията на комисията се вземат с обик-
новено мнозинство от всички нейни членове.
(8) Комисията съставя протокол за оценява-
не на кандидатите за първични дилъри, който
съдържа: списък на кандидатите, резултатите
от оценката на кандидатите и списък на канди-
датите, които се предлагат за утвърждаване.
(9) Ако някой от членовете на комисията
има особено мнение, то се отбелязва в протоко-
ла заедно с писмени мотиви към него. Прото-
колът на комисията се подписва от всички учас-
тници в заседанието.
(10) Въз основа на предложението на коми-
сията в протокола министърът на финансите и
управителят на БНБ утвърждават списъка на
първичните дилъри.
Чл. 6. Комисията приема вътрешни прави-
ла за своята дейност.
Чл. 7. (1) Текущият контрол за спазване из-
пълнението на критериите от първичните ди-
лъри след техния избор се извършва от Минис-
терството на финансите и БНБ по предварител-
но обявени от тях изисквания за активно учас-
тие на първичния и вторичния пазар на ДЦК,
представяне на информация за пазара на ДЦК,
системите за регистрация и др.
(2) Българската народна банка чрез управ-
ление “Банков надзор” следи за изпълнението
на критерия за финансова стабилност от тър-
говските банки в качеството им на първични
дилъри въз основа на определени и обявени
показатели за ликвидност, собствен капитал,
капиталова адекватност, рискови експозиции и
други финансови показатели.